./data/phi0914/phi00141/phi0914.phi00141.perseus-lat1.xml
postquam stationes invalidas esse pro castris, forum       turba inermi frequens inter castra et mare mercantium sine ullo terrestri aut       maritimo munimento viderunt, duo simul praesidia, Placentinae cohortis et       manipulorum secundae legionis, adgrediuntur         nebula matutina texerat inceptum; qua dilabente ad primum teporem solis       perlucens iam aliquid, incerta tamen, ut solet, lux speciem omnium multiplicem       intuenti reddens, tum quoque frustrata Romanos, multo maiorem iis, quam erat,       hostium aciem ostendit   qua territi utriusque       stationis milites ingenti tumultu cum in castra confugissent, haud paulo ibi       plus, quam quod secum ipsi adtulerant, terroris fecerunt   nam neque dicere, quid  fugissent, nec percunctantibus reddere responsum poterant, et clamor in       portis, ut ubi nulla esset statio, quae sustineret impetum, audiebatur, et       concursatio in obscuro incidentium aliorum in alios incertum fecerat, an hostis       intra vallum esset   una vox audiebatur ad mare       vocantium; id forte temere ab uno exclamatum totis passim personabat castris             itaque primo, velut iussi id facere,       pauci, armati alii, maior pars inermes, ad mare       decurrunt, dein plures, postremo prope omnes, et ipse consul, cum frustra       revocare fugientes conatus nec imperio nec auctoritate nec precibus ad extremum       valuisset   unus remansit M LiciniusStrabo , tribunus militum secundae legionis, cum tribus signis ab legione       sua relictus  hunc in vacua castra impetu facto Histri, cum alius armatus iis       nemo obviam isset, in praetorio instruentem atque adhortantem suos obpresserunt             proelium atrocius quam pro paucitate       resistentium fuit, nec ante finitum est, quam tribunus militum quique circa eum       constiterant interfecti sunt   praetorio       deiecto, direptisque quae ibi fuerunt, ad quaestorium, forum quintanamque hostes       pervenerunt   ibi cum omnium  rerum paratam expositamque copiam et stratos lectos in quaestorio       invenissent, regulus accubans epulari coepit         mox idem ceteri omnes, armorum hostiumque obliti, faciunt et, ut quibus insuetus       liberalior victus esset, avidius vino ciboque corpora onerant